ඉදිරි නත්තල් හා අවුරුදු සමයේ බෙදා හැරීමට සුදානම් කර පිළියන්දල දම්පේ තුඩුව ප්‍රදේශයේ ගෙවත්තක රහසිගත භූගත ගුහාවක සඟවා තිබූ අනවසර මත්පැන් ඩ්‍රෑම්ස් 360 බැගින් අසුරා තිබූ පෝර උර 21ක තිබූ කසිප්පු ස්පී‍්‍රතු ඩ්‍රෑම්ස් 7560ක් සමඟ පුද්ගලයකු සැකපිට අත්අඩංගුවට ගත් බව පොලීසිය පවසයි.සැකකරු පිළියන්දල තුඩුව මඩපාත පදිංචි වයස (38) ක අයෙකු වන අතර මීට පෙර ද මෙවැනි වැරැදි වලට දඬුවම් ලැබූ අයෙකු වන අතර මෙලෙස රැගෙන එන කසිප්පු ඉදිරි නත්තල් හා අවුරුදු සමයේ පිළියන්දල, මොරටුව, මහරගම, බොලැස්ගමුව, දෙහිවල යන ප්‍රදේශවල බෙදාහැරීමට නියමිතව තිබූ බවත් තොරතුරු අනාවරණය වී ඇත.පිළියන්දල පොලිස් ස්ථානාධිපති ප්‍රධාන පොලිස් පරීක්ෂක මහේෂ් බණ්ඩාර මහතා වෙත ලද තොරතුරකට අනුව අපරාධ අංශ ස්ථානාධිපති උප පොලිස් පරීක්ෂක නන්දවීර මහතාගේ උපදෙස් පරිදි පොලිස් සැරයන් නවරත්න, පොලිස් කොස්තාපල් මදුසංක, හේරත්, කසුන්, ඉරේසිංහ, ගුණවර්ධන යන නිලධාරීන් මේ වැටලීම සිදු කළහ..